NUWE FOTO: Jessica Simpson se $1,4 miljoen-troudag PLUS video van haar voorbereiding | SARIE
FOTO: Instagram peoplemag Verwante Artikels
NUWE FOTO: Jessica Simpson se $1,4 miljoen-troudag PLUS video van haar voorbereiding	deur SARIE.com-span
Sangeres en aktrise Jessica Simpson het die afgelope naweek getrou. En só het haar trourok gelyk PLUS ’n video van al die voorbereiding ure voor die troue …
Die Amerikaanse tydskrif People wys die 33-jarige aktrise se troue eksklusief in hul volgende uitgawe, maar hulle het solank die voorblad uitgereik – en ons moet sê: dié paartjie lyk baie verlief!
Jessica se troue het na bewering $1,4 miljoen (ongeveer R15 miljoen) gekos. Sy het haar ma, Tina, en suster, Ashlee, gevra om deel van haar 12 strooimeisies te wees. Haar pa, Joe, het die paartjie getrou.
Só het Jessica en haar bruidsmeisies voorberei vir die groot dag:
People het ook die ontwerperskets én die eerste foto van die stralende bruid gedeel.
Die media het eers berig dat Jessica in ’n pienk rok sou trou, maar toe verbaas sy almal met haar sjampanje-en-goudkleurige Carolina Herrera-skepping. Ontwerper Carolina het gesê die rok het ’n koninklike gevoel.
Jessica is getroud met Eric Johnson – die pa van haar kinders, Maxwell en Ace. Die 2-jarige Maxwell was die blommemeisie en 1-jarige Ace het die ringe gedra.